વોશિંગ્ટન- છેલ્લા કેટલાક સમયથી માલદીવમાં બદલાયેલા રાજકીય સમીકરણો બાદ ચીનનો હસ્તક્ષેપ માલદીવમાં સતત વધી રહેલો જણાય છે. માલદીવમાં ડ્રેગનની વધી રહેલી ગતિવિધિઓના લીધે અમેરિકાની ઉંઘ પણ હરામ થઈ ગઈ છે. તો સામે પક્ષે ભારત માટે પણ ચીન ચિંતા ઉભી કરી રહ્યું છે. મહત્વનું છે કે, થોડા સમય પહેલાં માલદીના એક પૂર્વ પ્રધાને ચીન પર આરોપ લગાવ્યો હતો કે, ચીન માલદીવની જમીન પર કબજો જમાવી રહ્યું છે. જો આ સ્થિતિ પર જલદી કાબૂ નહીં મેળવવામા આવે તો માલદીવને તો નુકસાન છે જ. સાથે ભારત અને અમેરિકા બન્ને દેશો માટે ચીન વધુ મુશ્કેલી ઉભી કરી શકે છે.